Uvalden koulusurma

Uvalden koulusurma (eng. Uvalde school shooting, myös Robb Elementary School shooting) tapahtui 24. toukokuuta 2022 Yhdysvalloissa, Texasin Uvaldessa. Ampumisen aikana 18-vuotias Salvador Ramos ampui yhteensä 21 ihmistä, joista 19 oli lapsia, jonka jälkeen  turvajoukkojen jäsenet ampuivat hänet kuoliaaksi. Tätä ennen tekijä oli myös ampunut isoäitiään kasvoihin. Ampuminen oli Yhdysvaltain pahin koulusurma sitten Sandy Hookin tapauksen jälkeen.

Tapahtumapaikka 
Uvalde on Etelä-Teksasissa sijaitseva kaupunki, jossa asuu noin 15 000 asukasta. Suurin osa sen asukkaista on latinoja. Se sijaitsee noin sadan kilometrin päässä Meksikon ja Yhdysvaltain rajasta.

Myös Robbin peruskoulun oppilaista noin 90 prosenttia oli latinoita ja oppilaista noin 80 prosenttia tuli vähävaraisista taustoista.

Samana päivänä ampumisen kanssa koulussa oltiin pidetty palkintojenjakotapahtuma.

Tapahtumat 
Ennen koulun tapahtumia Ramoksella oli isoäitinsä kanssa riitaa puhelinlaskun takia, jonka aikana mies ampui häntä kasvoihin, josta tämä kuitenkin selvisi. Tämän jälkeen hän otti isoäitinsä auton ja ajoi pois. Sitten mies lähetti netissä tapaamalleen saksalaiselle tytölle yksityisviestin Facebookissa, jossa hän kertoi, että oli ampunut isoäitinsä ja aikoi aloittaa ammuskelun koulussa.

Ramos ajoi koulun lähellä esteen läpi betoniseen ojaan. Sen jälkeen hän kiipesi aidan yli päästäkseen koulun alueelle. Hänellä oli mukanaan AR-15-tyyppinen kivääri ja paljon ammuksia. 

Mies tunkeutui koulun sisälle sen lännenpuoleisesta sisäänkäynnistä. Eräs koulun opettajista oli yrittänyt lukita oven Ramoksen nähtyään, mutta se ei jostain syystä lukkiutunutkaan. Päästyään rakennukseen hän siirtyi luokkahuoneeseen, joka oli yhdistettynä myös toiseen luokkaan. Luokassa ollut opettaja Irma Garcia yritti lukita luokan oven, mutta mies ampui luokan oven ikkunan läpi, joka esti opettajan yrityksen. Tämän jälkeen hän, selviytyneiden mukaan, sanoi "Hyvää yötä", ja ampui naisen, jonka jälkeen hän aloitti oppilaiden tulituksen.

Monet oppilaat leikkivät kuollutta ammuskelun aikana.

Suurin osa ampumisesta tapahtui koulun sisällä, jolloin Ramos ampui linnoittautuneena luokassa. Kevyemmin aseistautuneet poliisit seisoivat luokan oven takana. Poliisit vaihtoivat jonkin verran laukauksia Ramoksen kanssa, mutta eivät kuitenkaan menneet sisään. Ensimmäiset poliisit olivat saapuneet koululle noin kolme minuuttia Ramoksen jälkeen. Hänen kanssaan ei pystytty neuvottelemaan. Paikalle saapui lukuisista eri lähialueen viranomaisista yksiköitä. Lähialueen ulkopuolista apua olivat mm. liittovaltion sheriffit (United States Marshals Service), joiden yksiköitä ajoi lähes 110 kilometrin päästä paikalle. Lopulta kouluun saapuneen Yhdysvaltain rajavartiolaitoksen taktisen erikoisryhmän (BORTAC) jäsen ampui Ramoksen ryhmän tunkeuduttua vallattuun luokkahuoneeseen.

Tekijä 
Salvador Rolando Ramos (16. toukokuuta 2004–24. toukokuuta 2022) oli ollut kyseisen koulun oppilas neljännellä luokalla. Häntä oltiin kiusattu mm. hänen hiustyylinsä ja vaatetuksensa takia. Vaikka hänellä ei ollut rikosrekisteriä saati mielenterveysongelmia, niin hän oli julkaissut väkivaltaisia uhkauksia sosiaalisessa mediassa. Tämän lisäksi hän oli satuttanut ja tappanut eläimiä ja striimasi sen tekoa.

Noin vuosi ennen tapahtumia hän oli julkaissut kuvia haluamistaan kivääreistä. 17. toukokuuta 2022, päivä syntymäpäivänsä jälkeen, hän osti ensimmäisen kiväärinsä.

Seuraukset 
Ampumisen jälkeen koulun ulkopuolelle tehtiin väliaikainen muistomerkki kaikille uhreille.

Yhdysvaltain presidentti Joe Biden totesi, että valtion aselakeja tulisi kiristää. Niihin ei kuitenkaan loppujen lopuksi tullut muutoksia.

Lähteet

Koulusurmat Yhdysvalloissa
Rikokset Texasissa
Vuoden 2022 rikokset